मंडी से 3.75 करोड़ की धान खरीद कर नहीं लौटाई राशि, एसपी को शिकायत
मतलौडामंडी में धान खरीद के नाम पर 3.75 करोड़ रुपए की ठगी करने का मामला सामने आया है। मंडी आढ़ती एसोसिएशन प्रधान बलवान शेरा के नेतृत्व में अनेक आढ़ती मंगलवार को एसपी राहुल शर्मा से मिलने पहुंचे। उन्होंने लाडवा के मै. जसमेर फूड्स प्राइवेट लिमिटेड संचालक जितेंद्र उर्फ काका, हरमिंद्र जितेंद्र का छोटा लड़का दलजीत आदि ने 35 आढ़तियों से वर्ष 2013 में धान खरीद कर राशि नहीं देने की शिकायत देकर मामला दर्ज करने की मांग की है। एसपी ने मतलौडा डीएसपी को मामले की जांच सौंपी है।
आढ़ती तेजबीर सिंह ने बताया कि मै.जसमेर फूड्स प्राइवेट लिमिटेड ने उनके माध्यम से मतलौडा मंडी में धान की खरीद की। इस फर्म पर वर्तमान में मतलौडा मंडी के आढ़तियों का 3.75 करोड़ रुपए बकाया है। धान खरीद कर एक्सपोर्ट करने की बजाय उसे लोकल मिलर को बेच दिया। आढ़तियों की राशि नहीं दी गई। सेल्स टैक्स विभाग को देने के लिए डी2 फार्म भी नहीं दिया। अब उन्हें सेल्स टैक्स अदा करना पड़ेगा। आढ़ती एसोसिएशन ने आरोप लगाया कि बकायेदार फर्म पर दबाव बनाया तो मै.जसमेर फूड्स प्राइवेट लिमिटेड के निदेशक जितेंद्र सिंह उर्फ काका निवासी गांव खुर्दबन जिला यमुनानगर, हरविंद्र पुत्र जसविंद्र सिंह निवासी गांव बन जिला कुरुक्षेत्र, चरणजीत कौर प|ी जितेंद्र सिंह उर्फ काका, जयभगवान पुत्र अग्रसेन निवासी गांव बन, रविंद्र सिंह पुत्र जसविंद्र, प्रवीण गर्ग पुत्र एससी गर्ग निवासी मॉडल टाउन, यमुनानगर, जगदीप पुत्र जितेंद्र सिंह उर्फ काका, परविंद्र कौर प|ी हरविंद्र निवासी गांव बन, दलबीर पुत्र जितेंद्र सिंह उर्फ काका ने उन्हें धमकी दी और राशि देने से इनकार कर दिया। उन्होंने बताया कि जितेंद्र सिंह उर्फ काका, हरियाणा विकास पार्टी के टिकट पर कुरुक्षेत्र से लोकसभा का चुनाव लड़ चुके हैं।
डीएसपी बली सिंह ने बताया कि मै.जसमेर फूड्स के संचालकों को मामले से संबंधित पूछताछ की जाएगी। रुपए के लेनदेन के मामले में जांच की जाएगी।
पानीपत. शिकायतदेने के लिए एसपी राहुल शर्मा के पास जाते आढ़ती।
hin_Deva hin_Deva hin_Deva hin_Deva bho_Deva